
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ , 

ΑΠΟΦΑΣΕΙΣ 

Κήρυξη αναδασωτέας έκτασης 62,00 στρεμμάτων στη θέση «Χαλ- 
βατσόραχη» Κοινότητας Κεφαλοβρύσου Νομού Μεσσηνίας. . . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης στο κτίριο που 
βρίσκεται εντός του ρυμοτομικού σχεδίου του Δήμου Αθηναίων 
(περιοχή Φιλοπάππου) επί των οδών Φιλοπάππου 45 και Δανίας 
το οποίο έχει χαρακτηρισθεί διατηρητέο με την 57345/6282/ 
16.8.1988 απόφαση του Υπουργού Περιβάλλοντος, Χωροτα¬ 


ξίας και Δημοσίων Έργων (Δ’ 619).'. 2 

Χαρακτηρισμός ως διατηρητέων εννέα (9) κτιρίων που βρίσκονται 
στον οικισμό Κλειτορίας επαρχίας Καλαβρύτων (Ν. Αχαΐας) και 
καθορισμός ειδικών όρων και περιορισμών δόμησης αυτών. . 3 
Τροποποίηση του ρυμοτομικού σχεδίου Αλεξ/πολης Ν. Έβρου στο 
Ο.Τ. 324 - έγκριση πεζόδρομου.·. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 536 (1) 

Κήρυξη αναδασωτέας έκτασης 62,00 στρεμμάτων στη θέση «Χαλβα- 
τσόραχη» Κοινότητας Κεφαλοβρύσου Νομού Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 


1. Τις διατάξεις του Ν. 3200/55 «περί διοικητικής αποκέντρωσης» 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κλπ.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις δ/γέσς του Υπουργείου Γεωργίας: 

α) 160417/1180/8.7.80, β) 182447/24.9.80. 

5. Την 771/12.3.92 πρόταση του Δασαρχείου Καλαμάτας περί κη- 
ρύξεως της αναφερομένης στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από πυρκαγιά στις 
1.3.1992 τη δημόσια δασική έκταση, εμβαδού εξήντα δύο στρεμμάτων 
που βρίσκεται στη θέση «Χαλβατσόραχη» Κοινότητας Κεφαλοβρύσου 
Ν. Μεσσηνίας προσδιορίζεται από τα στοιχεία ΑΒΓ ΔΕΖΗΘΙΚΑ 
και έχει όρια: 

Ανατολικά: Αγροτικό δρόμο 

Δυτικά: Αμπελώνα Μ. Φλαούνα, Αγρόκτημα Ν. Καλοφωλιά και δη¬ 
μόσια δασική έκταση 

Βόρεια: Αγροτικό δρόμο 

Νότια: Δημόσια δασική έκταση 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής προβλέπεται φυσική αναγέννηση της δα¬ 
σικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 18 Μαρτίου 1992 
Ο Νομάρχης 

ΝΙΚΟΛΑΟΣ ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 51739/1993 (2) 

Καθορισμός ειδικών όρων και περιορισμών δόμησης στο κτίριο που βρί¬ 
σκεται εντός του ρυμοτομικού σχεδίου του Δήμου Αθηναίων (πε¬ 
ριοχή Φιλοπάππου) επί των οδών Φιλοπάππου 45 και Δανίας το 
οποίο έχει χαρακτηρισθεί διατηρητέο με την 57345/6282/ 
16.8.1988 απόφαση του Υπουργού Περιβάλλοντος, Χωροταξίας 
και Δημοσίων Έργων (Δ' 619). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «Γ.Ο.Κ.» και άλλες σχετικές διατάξεις» (Α' 91). 

2. Την Υ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858). 

4. Την από 8.10.1991 αιτιολογική έκθεση της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών. 

5. Την από 7.11.1991 σύμφωνη γνώμη του ενδιαφερομένου Βασι¬ 
λείου Βαλαμπούς, αποφασίζουμε: 

Α. Στο κτίριο που βρίσκεται εντός του ρυμοτομικού σχεδίου Αθηνών 
επί των οδών Φιλοπάππου 45 και Δανίας φερόμενο ως ιδιοκτησία κ. 
Βασιλείου Βαλαμπούς και το οποίο έχει χαρακτηρισθεί ως διατηρητέο 
με την 57345/6282/16.8.1988 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων (Δ’ 619) καθορίζονται οι πα¬ 
ρακάτω όροι και περιορισμοί δόμησης: 

1. Επιτρέπεται η προσθήκη κατ’ επέκταση τμήματος υπογείου, και η 


προσθήκη κατ’ επέκταση τμήματος στο ισόγειο, όπως φαίνεται με στοι¬ 
χεία Δ. Ε. Ζ. Ο. Σ. Ρ. Π. Δ. και με στοιχεία Δ. Π. Ξ. Ζ. Ε. αντίστοιχα 
στο σχετικό πρωτότυπο διάγραμμα σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
.../1992 πράξη του και που αντίτυπό του σε φωτοσμίκρυνση δημοσιεύ¬ 
εται με την παρούσα απόφαση. 

2. Επιτρέπεται: 

α. η προσθήκη καθ’ ύψος ενός ορόφου όπως φαίνεται σημειωμένο με 
τα στοιχεία Α. Β. Γ. Δ. Ε. Ζ. Η. Κ. Λ. Μ. Ν. Α. στο ως άνω διάγραμμα 
και 

β. η κατασκευή ενός εξώστη στον όροφο επί της οδού Φιλοπάππου 
και ενός επί της Δανίας πάνω ακριβώς απή την είσοδο. 

3. Επιτρέπεται η κατεδάφιση μικρού τμήματος του υπάρχοντος ισο¬ 
γείου στο πίσω όριο του οικοπέδου, πουα ποτελεί προσθήκη μεταγενέ¬ 
στερη όπως φαίνεται σημειωμένο με τα στοιχεία Η. Θ. I. Κ. Η. στο ίδιο 
ως άνω διάγραμμα. 

4. Το μέγιστο επιτρεπόμενο ύψος του κτιρίου ορίζεται σε 9,20 μέτρα 
συμπεριλαμβανομένης και της στέγης. Η αφετηρία μέτρησης του καθο- 
ριζομένου μεγίστου ύψους είναι το σημείο τομής των οικοδομικών 
γραμμών των οδών Φιλοπάππου και Δανίας με το διαμορφωμένο κρά¬ 
σπεδο του πεζοδρομίου στη γωνία του εν λόγω κτιρίου. 

5. Επιτρέπεται η μεταφορά της κυρίας εισόδου του κτιρίου (επί της 
οδού Φιλοπάππου) προς τ’ αριστερά στη θέση του παραθύρου και στη 
θέση της εισόδου κατασκευάζεται παράθυρο. 

6. Η τελική μορφή του κτιρίου εγκρίνεται από την Επιτροπή Πολεο- 
δομικού και Αρχιτεκτονικού Ελέγχου (Ε.Π.Α.Ε.). 

Β. Κατά τα λοιπά εξακολουθούν να ισχύοΰν οι διατάξεις της 57345/ 
6282/16.8.1988 απόφασης (Δ’ 619). 

Γ. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαρτίου 1902 

Με εντολή Υπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

Αριθ. 51674/1827 (3) 

Χαρακτηρισμός ως διατηρητέων εννέα (9) κτιρίων που βρίσκονται στον 

οικισμό Κλειτορίας επαρχίας Καλαβρύτων (Ν. Αχαΐας) και καθορι¬ 
σμός ειδικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210) όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
τουΝ. 1577/1985 «Γ.Ο.Κ.» και άλλες σχετικές διατάξεις» (Α'91). 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858). 

4. Την από 21.12.1990 αιτιολογική έκθεση της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών. 

5. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/1985 χωρίς να περιέλθουν στην αρμόδια 
Υπηρεσία του Υπουργείου Περιβάλλοντος, Χωροταξίας και Δημοσίων 
Έργων τυχόν αντιρρήσεις των ενδιαφερομένων, αποφασίζουμε: 

1. Χαρακτηρίζονται ως διατηρητέα εννέα (9) κτίρια που βρίσκονται 
στον οικισμό Κλειτορίας επαρχίας Καλαβρύτων (Ν. Αχαΐας) όπως αυτά 
αναφέρονται αριθμημένα με αύξοντα αριθμό στον παρακάτω πίνακα: 

ΚΑΤΑΛΟΓΟΣ ΔΙΑΤΗΡΗΤΕΩΝ ΚΤΙΡΙΩΝ 
Α/Α ΔΙΕΥΘΥΝΣΗ ΚΤΙΡΙΩΝ ΦΕΡ0ΜΕΝ0Σ ΙΔΙΟΚΤΗΤΗΣ 


1 

Ο.Τ. 

09.05 

Παπαδόπουλος Αθανάσιος 

’2 

» 

09.09 

Κατεργάρης Βασίλειος 

3 

)* 

09.19 

Βλάχου Γεωργία 

4 


09.16 

Μπερτσουκλής Γεώργιος 

«5 

» 

09.23 

Μπέης Δημήτριος 

6 

» 

09.20 

Κόρμπου Ακριβή 

7 

» 

09.12 

Γεωργούλιας Ευστάθιος 

8 

» 

09.21 

Σπηλιωτόπουλος Δημήτριος 

9 

» 

09.19 

Αποστολοπούλου Χρυσάνθη 


και φαίνονται με μαύρη διαγράμμιση στα σχετικά δύο (2) πρωτότυπα 
διαγράμματα σε κλίμακα 1:1000 που θεωρήθηκαν από τον Προϊστά¬ 
μενο της Διεύθυνσης Τοπογραφικών Εφαρμογών με την 51674/1992 
πράξη του και που αντίτυπά τους σε φωτοσμίκρυνση δημοσιεύονται με 
την παρούσα απόφαση. 

2. Στα διατηρητέα κτίρια απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών ή καλλιτεχνικών διακο- 
σμητικών στοιχείων τους, πλην των προσκτισμάτων ή των στοιχείων 
των κτιρίων για τα οποία η Επιτροπή Πολεοδομικού και Αρχιτεκτονι¬ 
κού Ελέγχου (Ε.Π.Α.Ε.) έχει γνωμοδοτήσει για την αφαίρεσή τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση διατηρητέων κτιρίων, 
εφόσον δεν αλλοιώνεται ο γενικός αρχιτεκτονικός χαρακτήρας του κτι¬ 
ρίου και δε θίγονται τα διατηρητέα στοιχεία του. 

4. α) Αιτήσεις για ανέγερση νέων κτιρίων στα οικόπεδα ή προσθήκες 
στα διατηρητέα κτίρια, αποστέλλονται από την Πολεοδομική Υπηρεσία 
στην αρμόδια Διεύθυνση του Υπουργείου Περιβάλλοντος, Χωροταξίας 
και Δημοσίων Έργων με γνώμη της Επιτροπής Πολεοδομικού και Αρ¬ 
χιτεκτονικού Ελέγχου (Ε.Π.Α.Ε.), για ειδικές ρυθμίσεις σύμφωνα με 
την παρ. 2 του άρθρου 4 του Ν. 1577/1985 εφόσον δεν παραβλάπτο¬ 
νται τα διατηρητέα κτίρια και ο χώρος που τα περιβάλλει. 

β) Επιτρέπονται κατ’ εξαίρεση από το προηγούμενο εδάφιο προσθή¬ 
κες περιορισμένων διαστάσεων εφόσον κριθούν απαραίτητες για τη λει¬ 
τουργική εξυπηρέτηση των κτιρίων μετά από έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

5. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στο χώρο που τα περιβάλλει, απαιτείται η 
έγκριση της Επιτροπής Πολεοδομικού Σχεδιασμού και Αρχιτεκτονικού 
Ελέγχου (Ε.Π.Α.Ε.). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφχχαη αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαρτίου 1992 

Με εντολή Υπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

Μ92. 

Αριθ. 1-445 (4) 

Τροποποίηση του ρυμοτομικού σχεδίου Αλεξ/πολης Ν. Έβρου στο Ο.Τ. 

324 - έγκριση πεζόδρομου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Ν. 314/68 (ΦΕΚ 47/Α) όπως τροποποιήθηκαν 
και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και με την παράγ. 3 του άρθρου 34 του Ν. 1577/85 (ΦΕΚ 
210/Α). 

3. Τις διατάξεις τουυπ’αριθ.183/1986Π.Δ/τος (ΦΕΚ 7 0/Α) και 
ειδικότερα το άρθρο 1. 

4. Το Γ.Π.Σ. Αλεξ/πολης ΦΕΚ 9Δ/14.1.88 και την ΠΜΑ Αλεξ/ 
πόλης ΦΕΚ 674/30.10.89. 

5. Την υπ’ αριθ. 309/91 απόφαση του Δημοτικού Συμβουλίου 
Αλεξ/πολης. 


6. Την υπ’ αριθ. 3/33/21.2.92 γνωμοδότηση του ΣΧΟΠ, αποφα¬ 
σίζουμε: 

Άρθρο I 

Εγκρίνουμε την τροποποίηση του ρυμοτομικού σχεδίου Αλεξ/πολης 
στο Ο.Τ. 324 όπως φαίνεται στο συνοδευτικό της παρούσας απόφασης 
τοπογραφικό διάγραμμα και αποτελεί αναπόσπαστο μέρος αυτής και 
συγκεκριμένα εγκρίνεται πεζόδρομος πλάτους 6 μέτρων που διασχίζει 
ολόκληρο το Ο.Τ. 324 από Νότο προς Βορρά δημιουργώντας δύο νέα 
Ο.Τ. το 324 και το 324Α είναι δε κάθετος στην οδό Τούντζα και Κεσ- 
σάνης. Εκατέρωθεν του πεζόδρομου θεσπίζεται προκήπιο πλάτους 4 μ. 

Άρθρο II 

Η απόφαση αυτή να δημοσιευθεί στην Εφημερίδα της Κυβερνήσεως. 

Η ισχύς της αρχίζει από τη δημοσίευσή της. 

Αλεξανδρούπολη, 5 Μαρτίου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 




ΝΟΜΟΣ 

ΕΒΡΟΥ | 

ΆΜΜΟΙ 

-ΑΛΕΞΑΝΔΡΟυΠολμς 1 

-ΤΡΟΠΟΠΟΙΗΣ Η ΡΥΜΟΤΟΜΙΚΟΥ ΤΥΓΛίην 

—ΣΤΗΝ—ΠΕΡΙΟΧΗ "ι^αραγατα ι*»μ. ΟΤ 324 


Ο ΣΥΝΤΑ-ΑΙ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















